Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 306/03)

Käesolev teade on avaldatud vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Monferrato“

Viitenumber: PDO-IT-A1210-AM03

Teatise kuupäev: 25.6.2019

KINNITATUD MUUDATUSE KIRJELDUS JA PÕHJUSED

1. Teksti tuuakse sisse vormilised täiendused ja selgitused ning lisatakse tüüp Monferrato Nebbiolo

Kirjeldus ja põhjused

Kirjeldus: märgitakse ära nimetuse tüübid, lisatakse täiendavad kirjeldused või märked.

Põhjus: veinide loetelu vormiline täiendamine eesmärgiga neid viivitamata esile tõsta.

Kirjeldus: veinide Monferrato Rosso, Dolcetto ja Freisa kohta lisatakse järgmine täpsustus: „sealhulgas Novello“.

Põhjus: vormiline täiendus eesmärgiga tõsta esile juba esile toodud märke „Novello“ kasutamist.

Nimetatud muudatused puudutavad tootespetsifikaadi artiklit 1. See muudatus ei mõjuta koonddokumendis esitatud teavet.

Kirjeldus: lisatakse uus veinitüüp Monferrato Nebbiolo.

Põhjus: muudatus on tingitud vajadusest kaitsta Piemonte maakonna tüüpilist viinamarjasorti ’Nebbiolo’, mida on alati kasvatatud Monferrato tootmispiirkonnas. Võttes arvesse selles piirkonnas toodetud veini suurepärast kvaliteeti – tänaseni kirjeldatakse teatud värvitooni eranditult Monferrato Rosso järgi –, on uue tüübi, mida selle nimega kutsuma hakatakse, kehtestamise kaudu eesmärgiks seatud nimetatud sorti täpsemini kirjeldada ja paremini väärtustada.

See muudatus puudutab koonddokumendi punkti 1.4 ja tootespetsifikaadi artiklit 1.

2. Tüübi Monferrato Nebbiolo ampelograafilise baasi tutvustus

Kirjeldus ja põhjused

Kirjeldus: lisatakse järgmised viinamarjasordid, mida kasutatakse uue tüübi Monferrato Nebbiolo tootmiseks: 90–100 % sordist ’Nebbiolo’, kuni 10 % muust sordist mittearomaatseid punaseid viinamarjasorte, mis sobivad Piemonte piirkonnas kasvatamiseks.

Põhjus: uue tüübi lisamise tõttu kirjeldatakse seega selle ampelograafilist baasi, st milliseid viinamarju selle tootmisel on võimalik kasutada; kusjuures sordi ’Nebbiolo’ kasutamise selge ülekaal kuni 100 % ulatuses tuleneb traditsioonist ja aastate jooksul saadud kogemusest ning seda tehakse eesmärgiga toota kvaliteetveine.

Nimetatud muudatus puudutab tootespetsifikaadi artiklit 2. See muudatus ei mõjuta koonddokumendis esitatud teavet.

3. Viinamarjakasvatuspiirkonna kirjelduse ümbersõnastamine

Kirjeldus ja põhjused

Kirjeldus: täpsustatakse eri viinamarjasorte ning vastavaid asjaomaseid piirkondi ja kommuune.

Kasvatuspiirkond jääb muutumatuks.

Põhjus: teksti vormiline ümbersõnastamine eesmärgiga lihtsustada päritolunimetuse tootmiseks kasutatavate viinamarjasortide kasvatamise piirkonna tuvastamist.

Need muudatused puudutavad koonddokumendi punkti 1.6 ja tootespetsifikaadi artiklit 3.

4. Viinamarjakasvatusnormide ümbersõnastamine ning sordile ’Nebbiolo’ suurima saagikuse kehtestamine hektari kohta ja väikseima naturaalse alkoholisisalduse kindlaksmääramine mahuprotsentides – suurima saagikuse määra ületamise tingimuste ümbersõnastamine

Kirjeldus ja põhjused

Kirjeldus: täpsustatakse Monferrato tootmispiirkonna traditsioonilisi kasvutingimusi (mulla maatriks ja tekstuur, kalle, ala avatus, istutustihedus, kasvatus- ja lõikemeetodid).

Põhjus: muudatus võimaldab paremini kirjeldada pinnase geoloogilisi omadusi ja viinamarjakasvatuse tingimusi.

Kirjeldus: uute tüüpide Monferrato Nebbiolo ja Monferrato Nebbiolo Superiore valmistamiseks kasutatavate viinamarjade saagikuse kehtestamine hektari kohta ja väikseima naturaalse alkoholisisalduse kindlaksmääramine mahuprotsentides (vastavalt 9 t/ha ja 11,5 mahuprotsenti ning 8 t/ha ja 12 mahuprotsenti).

Põhjus: Monferrato tootmispiirkonnas kasvatatava viinamarjasordi ’Nebbiolo’ kohta aastate jooksul tehtud tähelepanekute abil määrati kindlaks viinamarjade suurim saagikus hektari kohta ja virde väikseim naturaalne alkoholisisaldus mahuprotsentides, mis võimaldab saavutada ’Nebbiolo’ viinamarjade tasakaalustatuse eri veinides.

Nimetatud muudatused puudutavad tootespetsifikaadi artiklit 4; andmed suurima saagikuse kohta lisatakse koonddokumendi punkti 1. 5.2; pinnase geoloogiliste omaduste kirjeldus puudutab üksnes tootespetsifikaadi artiklit 9.

Kirjeldus: sõnastatakse ümber tekst, mis käsitleb lubatud suurima saagikuse määra ületamist (mille piiriks jääb endiselt 20 %), et oleks võimalik kasutada kaitstud päritolunimetuse märget „KPN“.

Põhjus: vormiline muudatus.

Kirjeldus: sõnad „eriti soodsad põllumajandusaastad“ asendatakse sõnadega „eriti rikkalikud saagiaastad“.

Põhjus: eesmärk on tootmise toetamise eesmärgil rõhutada saagiaasta kliimatingimuste tähtsust.

Nimetatud muudatused puudutavad tootespetsifikaadi artiklit 4. See muudatus ei mõjuta koonddokumendis esitatud teavet.

Kirjeldus: sätestatakse Monferrato tootmispiirkonnas toodetud kaitstud päritolunimetust (KPN) ning kontrollitud ja garanteeritud päritolunimetust (DOCG) kandvate suurema alkoholisisaldusega (20 %) veinide kasutamistingimused ühenduse Consorzio di tutela nõutava piirkondliku eriloa alusel ning pärast kutseorganisatsioonidega konsulteerimist.

Põhjus: vajadus reguleerida toodete sissevoolu eesmärgiga võimaldada kaitstud päritolunimetuse Monferrato paremat juhtimist.

Nimetatud muudatus puudutab tootespetsifikaadi artiklit 4. See muudatus ei mõjuta koonddokumendis esitatud teavet.

5. Viinamarjakasvatust ja veinivalmistamist käsitlevad tingimused

Kirjeldus ja põhjused

Kirjeldus: kõigi juba eelnevalt ette nähtud tüüpide kohta sätestatakse suurimad viinamarjade kasvatamise/veinide tootmise määrad, sealhulgas lisatakse andmed uute tüüpide Monferrato Nebbiolo ja Monferrato Nebbiolo Superiore kohta.

Põhjus: kasvatamise/tootmise piirmäärasid käsitleva teksti muutmine.

See muudatus puudutab tootespetsifikaadi artiklit 5 ja koonddokumendi punkti 1.5.2.

Kirjeldus: sõnastatakse ümber võimalikke kasvatamise/tootmise ülejääke reguleerivad eeskirjad.

Põhjus: konkreetne kirjeldus kaitstud päritolunimetuse Monferrato kandmise õiguse kaotamise kohta kogu partii puhul, kui kasvatamine/veini tootmine ületab 5 % kindlaks määratud suurimast väärtusest.

Nimetatud muudatus puudutab tootespetsifikaadi artiklit 5. See muudatus ei mõjuta koonddokumendis esitatud teavet.

Kirjeldus: kehtestatakse laagerdumisaeg uute tüüpide Monferrato Nebbiolo ja Monferrato Nebbiolo Superiore jaoks, mis esimese puhul on 12 kuud ja teise puhul 18 kuud, millest vähemalt 6 kuud peab vein laagerduma puitvaatides, alates viinamarjade korjeaasta 1. novembrist.

Põhjus: kogemused on näidanud, et vein Monferrato Nebbiolo peab laagerduma märkimisväärselt pikka aega – vähemalt 18 kuud, millest Superiore kategooria puhul peab vein osa ajast olema puidust vaatides. Selle tulemusena kõnealuse väärtusliku veini organoleptilised omadused arenevad ja muutuvad keerulisemaks aroomi, elegantsi ja täiusliku tasakaalustatuse seisukohast.

Nimetatud muudatus puudutab tootespetsifikaadi artiklit 5. See muudatus ei mõjuta koonddokumendis esitatud teavet.

6. Veini variatsioonid ja selle omaduste üksikasjad turule laskmise ajal ning tüübi Monferrato Nebbiolo lisamine

Kirjeldus ja põhjused

Kirjeldus: tüüpide Monferrato Rosso, Monferrato Dolcetto ja Monferrato Freisa kõrval nimetatakse ka tüüpi Novello; kõigi kohta tuuakse välja ka vastavad kirjeldused. Tüübile Monferrato Casalese lisatakse viinamarjasordi nimetus ’Cortese’.

Põhjus: kõigi ettenähtud tüüpide organoleptiliste omaduste kirjelduse täiendused; vormiline täiendus ka sordi ’Cortese’ ja sellega kaasneva juba olemasoleva geograafilise tähise lisamise kujul.

Kirjeldus: tüüpide Monferrato Bianco, Chiaretto, Dolcetto, Freisa ja Casalese Cortese puhul vähendatakse minimaalset üldhappesust turule laskmise ajal 0,5 grammini liitri kohta.

Põhjus: viimaste aastate kliimamuutused ja laagerdumistähtaja pikenemine koos tavapärasest kõrgemate temperatuuridega on kaasa toonud viinamarjade varajase valmimise ning virde ja seega ka veinide üldhappesuse füsioloogilise vähenemise, seoses millega tuleb selle näitaja puhul ette nähtud minimaalset väärtust grammides liitri kohta olemasolevate tüüpide turule laskmise ajal vähendada.

Kirjeldus: lisatakse ka uue tüübi Monferrato Nebbiolo omadused turule laskmise ajal, sealhulgas seoses tüübiga Superiore.

Põhjus: viinamarjasordil ’Nebbiolo’ põhineva uue tüübi lisamine toob kaasa vajaduse keemiliste, füüsikaliste ja organoleptiliste nõuete kehtestamise järele, millele nimetatud tüüp turule laskmise ajal vastama peab. Põhjalikult läbivaadatud andmed ja kirjeldused osutavad kvaliteettootele, mida iseloomustab keskmise kestusega laagerdumisaeg keldris.

Kirjeldus: seoses maitsega lisatakse kirjeldus, mille kohaselt võib Monferrato veinidel olla kerge puidunoot.

Põhjus: täiendus tarbija jaoks eesmärgiga rõhutada nimetatud võimalikku varjundit juhul, kui veine säilitatakse puidust mahutis.

Nimetatud muudatused puudutavad tootespetsifikaadi artiklit 6. See muudatus ei mõjuta koonddokumendis esitatud teavet.

7. Märgistus, nimetus ja esitlusviis

Kirjeldus ja põhjused

Kirjeldus: märke „Superiore“ kasutamise keeld jäetakse välja.

Põhjus: see muudatus on vajalik, sest lisatakse uus tüüp Monferrato Nebbiolo koos märkega „Superiore“.

Kirjeldus: kohanime või traditsioonilise nimetusega seotud geograafiliste tähiste ja sõna vigna (viinamarjaistandus) kasutamise keeld jäetakse välja.

Põhjus: kohandamine seoses eesmärgiga järgida kehtivaid õigusakte.

Kirjeldus: geograafilisele tähisele „Casalese“, mis peab olema esitatud sõnaga „Monferrato“ sama või väiksema kirjasuurusega, sama kirjastiiliga, sama värvi ja sama kolorimeetrilise indeksiga, viitamist kirjeldatakse täpsemalt.

Põhjus: muudatuse eesmärk on viia nimetuse kasutamine kooskõlla riiklike ja liidu üldiste eeskirjadega, selleks et võimaldada tootjatel esitada viinamarjasorti käsitlevaid märkeid vastavalt turu nõuetele, pidades eeskätt silmas välisturge, kus meie sordiehtsaid tooteid eriti hinnatakse. Lõik, milles lubatakse sõna „Novello“ kasutamist, jäetakse ametlikult välja, kuna seda on juba nimetatud tootespetsifikaadi artiklites 1 ja 6 seoses tüüpidega, mille jaoks see on ette nähtud.

Põhjus: kohandamine seoses eesmärgiga järgida kehtivaid õigusakte.

Kirjeldus: tüüpide Monferrato Rosso ja Monferrato Bianco puhul muudetakse värvust käsitleva märke esitamine toote märgistusel vabatahtlikuks kooskõlas kehtivate õigusaktidega.

Põhjus: peetakse asjakohaseks anda tootjale vaba valik tootele vastava värvi märkimise või mittemärkimise osas.

Kirjeldus: täpsustatakse väljendi vivace kasutamist tüüpide Monferrato Rosso, Bianco ja Freisa puhul.

Põhjus: tarbija teavitamine toote omadustest.

Nimetatud muudatused puudutavad tootespetsifikaadi artiklit 7. See muudatus ei mõjuta koonddokumendis esitatud teavet.

8. Pakenditega seotud erisätted

Kirjeldus ja põhjused

Kirjeldus: tootespetsifikaati lisatakse artikkel eesmärgiga täpsustada kehtivate liidu ja riiklike õigusaktidega ette nähtud mahuteid. Eelkõige tuleb välja tuua, et klaaspudelid, välja arvatud kaheliitrised ja vähem kui 0,187 liitrised pudelid, on lubatud tüüpide Monferrato Dolcetto, Freisa, Nebbiolo, Casalese Cortese, Chiaretto või Ciaret puhul.

Kroonkorkide kasutamine on kõigi tüüpide puhul keelatud.

Põhjus: nende märgete lisamine päritolunimetusega toodete pakendil oleva teabe tervikluse eesmärgil; eelkõige võimaldab teatavate pakendamis- ja sulgemismeetodite lisamine vastata asjakohaselt uute tarbimisviiside ja eeskätt välisturgude nõuetele.

Nimetatud muudatused puudutavad tootespetsifikaadi artiklit 8. See muudatus ei mõjuta koonddokumendis esitatud teavet.

9. Tootmispiirkonnaga seotud täpsustused

Kirjeldus ja põhjused

Kirjeldus: määratakse kindlaks mulla laad, mis mõjutab veinide omadusi.

Põhjus: täpsustatakse, et pinnase omadused võivad olla mõnevõrra erinevad sõltuvalt tootmispiirkonna osast, kuid kogu ala iseloomustab üldiselt leeliseline, vähe orgaanilisi aineid sisaldav lubjakivipinnas, mis annab veinile puuviljalised noodid ning värske ja tasakaalustatud maitse.

Nimetatud muudatus puudutab tootespetsifikaadi artiklit 9 ja koonddokumendi punkti 1.8.

10. Kontrolliasutust hõlmava teabe ajakohastamine

Kirjeldus ja põhjused

Kirjeldus: kontrolliasutuse Valoritalia aadressi muutmine.

Põhjus: vormiline muudatus.

Nimetatud muudatus puudutab tootespetsifikaadi artiklit 9. See muudatus ei mõjuta koonddokumendis esitatud teavet.

KOONDDOKUMENT

1. Toote nimetus

Monferrato

2. Gegraafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Monferrato Rosso, sealhulgas Novello

Värvus: rubiinpunane, vahel lillade nüanssidega;

Aroom: veinine, meeldiv, puuviljaline, püsiv;

Maitse: värske, kuiv, tasakaalustatud, vahel selgelt väljendunud;

Minimaalne üldalkoholisisaldus mahuprotsentides: 11 %;

suhkruvaba ekstrakti miinimumsisaldus: 20 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Bianco

Värvus: õlgkollane;

aroom: iseloomulik, intensiivne, meeldiv;

maitse: värske, kuiv, vahel selgelt väljendunud;

minimaalne üldalkoholisisaldus mahuprotsentides: 10 %;

suhkruvaba ekstrakti miinimumsisaldus: 15 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Chiaretto või Ciaret

Värvus: roosa või hele rubiinpunane;

Aroom: veinine, õrn, meeldiv;

maitse: kuiv ja tasakaalustatud;

minimaalne üldalkoholisisaldus mahuprotsentides: 10,5 %;

suhkruvaba ekstrakti miinimumsisaldus: 17 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Dolcetto, sealhulgas Novello

Värvus: rubiinpunane, vahel lillade nüanssidega;

aroom: veinine, meeldiv, puuviljaline, püsiv;

maitse: kuiv, meeldivalt mõrkjas, täidlane, tasakaalustatud;

minimaalne üldalkoholisisaldus mahuprotsentides: 11 %;

suhkruvaba ekstrakti miinimumsisaldus: 21 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Freisa

Värvus: rubiinpunane, vahel kaldub granaatpunase poole;

aroom: iseloomulik, õrn;

maitse: kuiv ja poolmagus, mõru, vahel selgelt väljendunud;

minimaalne üldalkoholisisaldus mahuprotsentides: 11 %;

suhkruvaba ekstrakti miinimumsisaldus: 20 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Freisa Novello

Värvus: rubiinpunane, vahel lillade nüanssidega;

aroom: puuviljaline, püsiv;

maitse: tasakaalustatud, värske;

minimaalne üldalkoholisisaldus mahuprotsentides: 11 %;

suhkruvaba ekstrakti miinimumsisaldus: 20 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: Maksimaalne lenduvate hapete sisaldus (milliekvivalentides liitri kohta): 4,5 grammi liitri kohta, väljendatud viinhappena Maksimaalne vääveldioksiidi üldsisaldus (milligrammides liitri kohta)

Monferrato Casalese Cortese

Värvus: hele õlgkollane, vahel kaldub roheka tooni poole;

aroom: iseloomulik, õrn, väga kerge, kuid püsiv;

maitse: kuiv, tasakaalustatud, suus rikkalikult täidlane, meeldivalt mõrkjas;

minimaalne üldalkoholisisaldus mahuprotsentides: 10,5 %;

suhkruvaba ekstrakti miinimumsisaldus: 15 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus: 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta)

Monferrato Nebbiolo ja Monferrato Nebbiolo Superiore

Värvus: rubiinpunane, kaldub pärast laagerdumist granaatpunase poole;

aroom: puuviljaline ja iseloomulik;

maitse: kuiv, tasakaalustatud, iseloomulik;

minimaalne üldalkoholisisaldus mahuprotsentides: 12 %; tüübi Superiore puhul 12,5 %;

suhkruvaba ekstrakti miinimumsisaldus: 21 g/l; tüübi Superiore puhul 22 g/l.

Kõik analüütilised näitajad, mis ei ole järgmises tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a) Peamised veinivalmistustavad

Puuduvad

b) Maksimaalne saagikus

Monferrato Rosso, sealhulgas Novello, Bianco, Chiaretto või Ciaret

77 hektoliitrit hektari kohta

Monferrato Dolcetto

63 hektoliitrit hektari kohta

Monferrato Freisa, sealhulgas Novello

66,5 hektoliitrit hektari kohta

Monferrato Casalese Cortese

70 hektoliitrit hektari kohta

Monferrato Nebbiolo

63 hektoliitrit hektari kohta

Monferrato Nebbiolo Superiore

56 hektoliitrit hektari kohta

6. Määratletud piirkond

Viinamarjad, mida kasutatakse kontrollitud päritolunimetust Monferrato Bianco, Monferrato Rosso, Monferrato Chiaretto või Ciaret, Monferrato Dolcetto, Monferrato Freisa ja Monferrato Nebbiolo kandvate veinide valmistamiseks, peavad olema kasvatatud järgmistes piirkondades:

Alessandria provints:

järgmiste kommuunide kogu territoorium: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone.

Asti provints:

järgmiste kommuunide kogu territoorium: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova’ Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale -, Viarigi, Vigliano d’Asti, Villafranca d’Asti, Villa San Secondo, Vinchio.

Viinamarjad, mida kasutatakse kontrollitud päritolunimetust Monferrato Casalese Cortese kandvate veinide valmistamiseks, peavad olema kasvatatud järgmistes piirkondades:

Monferrato Casalese:

Alessandria provintsi järgmiste kommuunide kogu territoorium: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Pkfeamised veiniviinamarjasordid

Timorasso B.

Quagliano N

Riesling italico B. — Riesling

Riesling renano B. — Riesling

Rossese bianco B.

Ruchè N.

Vespolina N.

Ancellotta N.

Bonarda N.

Ciliegiolo N.

Cortese B.

Croatina N.

Dolcetto N.

Gamba rossa N.

Manzoni bianco B.

Nebbiolo N.

Pinot nero N.

Sangiovese N.

Sauvignon B.

Sylvaner verde B.

Syrah N.

Uva rara N.

Uvalino N.

Viogner B.

Slarina N.

Teroldego N.

Cabernet franc N. – Cabernet

Cabernet Sauvignon N – Cabernet

Albarossa N.

Arneis B.

Avanà N.

Averengo N.

Pelaverga N. – Cari N.

Pelaverga piccolo N. – Pelaverga

Petit verdot N.

Plassa N.

Merlot N.

Nascetta B.

Ner d’Ala N.

Neretta cuneese N.

Neretto di Bairo N.– Neretto

Freisa N.

Grignolino N.

Lambrusca di Alessandria N. – Lambrusca

Chatus N.

Cornarea N.

Durasa N.

Erbaluce B.

Favorita B.

Baratiuciàt B.

Barbera bianca B.

Barbera N.

Becuet N.

Bussanello B.

Pinot bianco B.

Pinot grigio

8. Seos(ed)

Kaitstud päritolunimetus „Monferrato“

A) Üksikasjalik teave geograafilise piirkonna kohta

Monferrato on Piemontes asuv ajalooline piirkond. See on peaaegu eranditult mägine ja koosneb suures osas Alessandria ja Asti provintsidest; selle ala laieneb Genova suurlinnapiirkonna ja Savona provintsi kõrvalt lõuna poole alates Po paremast kaldast kuni Liguuria Apenniinideni. Mägine piirkond sobib eriti hästi viinamarjakasvatuseks ning võimaldab kasvatada ja toota mitmesuguseid viinamarju, millest valmistatakse suurel hulgal valgeid ja punaseid veine. Ampelograafiline baas, mis hõlmab kõigi lubatud viinamarjasortide punaseid ja valgeid põhitüüpe, võimaldab toota eri liiki veine: Rosso, Bianco, Chiaretto või Ciaret, Dolcetto, Freisa ja Casalese Cortese.

B) Toote selliste omaduste ja tunnuste üksikasjalik kirjeldus, mis on valdavalt või eranditult seotud geograafilise piirkonnaga

Muld on lubjarikas, leeliseline, sisaldab suhteliselt vähe orgaanilisi aineid, on mitmekesise tekstuuriga (savine, mudane, liivane), esineb selle tootmispiirkonna muldadele iseloomulikes eri kombinatsioonides ning võimaldab tänu sellisele erilisele pinnasele saada rikkalikult puuviljalisi noote sisaldavaid tooteid.

C) Punktis A ja punktis B osutatud üksikasjade põhjusliku seose kirjeldus.

Kõnealune kaitstud päritolunimetus pakub võimalust viinamarju paremini ja paindlikumalt ära kasutada; vastavalt valitud viinamarjadele ja turueelistustele saab veine mitmekesisemaks muuta ning see avab tee traditsioonidest väljapoole ulatuvate veinide valmistamise uuringuteni, mis on viinud tänu omamaiste ja rahvusvaheliste viinamarjasortide kombineerimisele uute veinide loomiseni, mis on sageli saanud tootvate piirkondade esindustoodeteks.

Monferrato Rosso puhul kasutatakse enim omamaiseid viinamarjasorte ’Barbera’ ja ’Nebbiolo’, hinnatuimad rahvusvahelised sordid on aga ’Cabernet Sauvignon’, ’Merlot’ ja ’Pinot Nero’. Monferrato Biancot toodetakse omamaistest sortidest ’Cortese’ ja ’Favorita’, mida kombineeritakse rahvusvaheliste sortidega ’Chardonnay’ ja ’Sauvignon’.

9. Olulised lisatingimused (pakendamine, märgistamine, muud nõuded)

Õigusraamistik:

riigisisestes õigusaktides

Lisatingimuse liik:

täiendavad märgistusnõuded

Tingimuse kirjeldus:

Kirjeldamisel ja esitlemisel peab täiendav geograafiline tähis „Casalese“ olema esitatud sõnaga „Monferrato“ võrdse või sellest väiksema kirjasuurusega, sama kirjastiili, sama värvi ja sama kolorimeetrilise indeksiga.

Muu hulgas on lubatud väljendi vivace kasutamine kaitstud päritolunimetusega veinide Monferrato Bianco, Monferrato Rosso ja Monferrato Freisa märgistusel.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) ELT L 9, 11.1.2019, lk 2.